﻿  COLEGIUL TEHNIC „GRIGORE COBĂLCESCU” – 1 MOINEŞTI. STUDIU DE CAZ GABRIELA NEAGU nvăţământul profesional revine tot mai frecvent în discuţiile şi dezbaterile publice privind educaţia. Rezultatele foarte scăzute Îde la bacalaureat, lipsa forţei de muncă tânără şi calificată cu care se confruntă agenţii economici din România, inadecvarea dintre ceea ce se învaţă în şcoală şi ceea ce se cere pe piaţa forţei de muncă sunt doar câteva motive pentru care învăţământul profesional devine o alternativă tot mai atractivă pentru populaţie şi pentru decidenţi. În materialul de faţă vom prezenta rezultatele unei cercetări de tip calitativ care a avut ca scop analiza implicării agenţilor economici în promovarea şi susţinerea învăţământului profesional. Cuvinte-cheie: învăţământ ptofesional, finanţare privată a educaţiei profesionale, parteneriat şcoală-agent economic. PREZENTAREA INSTITUŢIEI DE ÎNVĂŢĂMÂNT Nu întotdeauna exploatarea petrolului s-a realizat prin intermediul tehnologiei şi prin utilizarea unui personal calificat, însă în prezent aceste aspecte sunt esenţiale. În aceste condiţii era firesc să existe şi o instituţie de învăţământ de profil pentru a califica personal în domeniul petrolului şi gazelor. Singura instituţie din judeţul Bacău, şi printre puţinele din ţară, cu o specializare de petrol şi gaze este Colegiul Tehnic „Grigore Cobălcescu” (CTGC) din municipiul Moineşti. Numărul mare de elevi înscrişi în această instituţie de învăţământ a permis acesteia să-şi lărgească în mod constant specializările, dar şi investiţiile în dotarea tehnico-materială. Personalul didactic care-şi desfăşoară activitatea în această instituţie (83 persoane 2 ) este în întregime personal didactic predare şi 10 persoane personal didactic auxiliar calificat şi acoperă toate disciplinele prevăzute de planurile de şcolarizare. Adresa de contact a autorului: Gabriela Neagu, Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: gabi.neagu@iccv.ro. 1 Studiul de caz a fost realizat în cadrul proiectului Învăţământul profesional şi tehnic. Provocări şi oportunităţi de dezvoltare, susţinut de OMV Petrom. O versiune extinsă a studiului de caz prezentat în articol a fost publicată anterior pe site-ul ICCV: Neagu, G., Colegiul Tehnic „Grigore Cobălcescu” – Moineşti. Studiu de caz, Bucureşti, 2016, disponibil online la http://iccv.ro/sites/default/files/Studiu %20de%20caz_Moinesti.pdf. 2 http://media0.webgarden.ro/files/media0:57034cba39cfe.pdf.upl/OFERTA%20SCOLII%202 016-2017.pdf. CALITATEA VIEŢII, XXVII, nr. 4, 2016, p. 378–395 2 COLEGIUL TEHNIC „GRIGORE COBĂLCESCU” – MOINEŞTI 379 Dată fiind relaţia dintre această instituţie şi dominanta economică a regiunii, înfiinţarea unor clase profesionale cu specializări legate de activitatea petrolieră a fost un lucru firesc. Din 2015, în urma discuţiilor cu OMV-Petrom, au fost create două clase de şcoală profesională cu specializări distincte: operator sonde şi operator la extracţia, tratarea, transportul şi distribuţia gazelor/transport. Fiecare clasă este formată dintr-un număr de 14 elevi selectaţi pe bază de concurs. Încă din momentul înfiinţării acestor clase de învăţământ profesional personalul didactic a constatat faptul că opţiunile absolvenţilor de gimnaziu s-au schimbat: elevii cu rezultate şcolare bune şi foarte bune optează pentru aceste specializări finanţate de OMV-Petrom, concurenţa fiind de 2–3 candidaţi pe un loc. Spre deosebire de situaţia acestor clase profesionale, elevii care aleg celelalte specializări ale învăţământului profesional şi chiar învăţământul liceal (clasele teoretice) au rămas fără concurenţă. Altfel spus, datorită burselor, dar şi convingerii că la finalizarea învăţământului profesional (clasele finanţate de către OMV-Petrom) vor avea un loc de muncă asigurat, tot mai mulţi absolvenţi de gimnaziu din municipiul Moineşti, dar şi din localităţile limitrofe optează pentru înscrierea în aceste clase. Legat de procedura de înscriere în nivelul secundar de învăţământ, mai ales pentru filiera profesională, cadrele didactice o caracterizează ca fiind complicată şi neproductivă: absolvenţii din clasele a VIII-a pot opta şi pentru filiera profesională şi pentru cea teoretică, însă decizia finală se ia după repartizarea computerizată. În cazul în care numărul de candidaţi este mai mare decât numărul de locuri trebuie aplicate criterii de departajare, ceea ce complică şi mai mult situaţia. De asemenea, dacă un elev a optat doar pentru filiera teoretică şi datorită mediei nu a fost repartizat la o astfel de clasă, procedeul de înscriere în filiera profesională se reia. În cazul de faţă, la clasele finanţate de către OMV-Petrom situaţia devine şi mai complicată pentru că a crescut numărul elevilor care aleg această opţiune datorită burselor pe care le primesc aceştia pe toată durata şcolarizării. Din cauza concurenţei, personalul didactic a fost nevoit să ia în calcul înăsprirea criteriilor de selecţie. Mai exact, elevii au fost supuşi unei test de cunoştinţe generale – accent pe cunoştinţele de matematică însuşite în învăţământul gimnazial, iar cei care au obţinut punctajul cel mai bun au fost declaraţi admişi. În România, tranziţia de la nivelul gimnazial la cel secundar se face utilizând ca principal criteriu de departajare a elevilor media celor patru ani de gimnaziu şi rezultatul de la examenul de capacitate. Rezultatele şcolare pot să orienteze în alegerea filierei – teoretică sau profesională – însă nu şi în alegerea specializărilor. Lipsa sau ineficienţa serviciilor de consiliere şcolară, neimplicarea părinţilor, distribuţia elevilor în funcţie de mediile obţinute la examenul de capacitate contribuie la formarea în instituţiile de învăţământ secundar a unor clase slab performante pentru că aici ajung cei mai slabi elevi. În cazul unor instituţii de învăţământ cum este Colegiul Tehnic „Grigore Cobălcescu” un alt factor de departajare a elevilor în clase bune şi mai puţin bune îl 380 GABRIELA NEAGU 3 reprezintă şi bursele acordate de către agenţii economici. Altfel, dacă până în momentul de faţă departajarea între clase bune şi clase mai puţin bune se manifesta doar între învăţământul teoretic şi cel profesional, introducerea acestui tip de suport – burse şcolare oferite de către agenţii economici – a condus la departajări pe tipuri de clase în interiorul învăţământului profesional. În literatura de specialitate este menţionată şi demonstrată tendinţa la nivelul oricărei societăţi de a ierarhiza instituţiile de învăţământ în două categorii – şcoli bune şi şcoli mai puţin bune (Van Zanten, 1996). Dat fiind faptul că în Moineşti nu există decât două instituţii de învăţământ secundar: Liceul Teoretic „Spiru Haret” şi Colegiul Tehnic „Grigore Cobălcescu” – competiţia dintre ele este mai puţin accentuată, iar diferenţele mai reduse. În cazul celor două instituţii de învăţământ acţionează mai degrabă procesul de ierarhizare a claselor în interiorul fiecărei instituţii în parte: „clase bune” în care sunt repartizaţi elevii cu rezultate şcolare bune, care provin cel mai adesea din medii favorizate din punct de vedere socioeconomic, familial, cultural şi „clase slabe” în care învaţă ceilalţi copii (proveniţi din medii socioeconomice şi familiale defavorizate, cu rezultate şcolare mai slabe). Această situaţie este cunoscută sub denumirea de „efectul clasă” (Duru- Bellat, 2003: 11). Impactul acestui efect asupra traseului educaţional şi profesional al individului este foarte mare: într-un colectiv de elevi în care predomină dezinteresul faţă de educaţie şi/sau absenteismul, orice tentativă de a învăţa este sortită eşecului. Astfel chiar dacă un elev ar fi interesat să înveţe, odată ajuns într-o astfel de clasă, este expus eşecului şcolar. „Efectul clasă” este cu mult mai vizibil asupra accesului şi succesului în educaţie al elevilor cu cât procesul de orientare şcolară intervine foarte devreme: în cazul de faţă la finalul nivelului gimnazial. Mai exact, elevii care provin din medii socioeconomice favorizate, care obţin rezultate şcolare foarte bune la nivel gimnazial se regăsesc de regulă în aceeaşi clasă şi în învăţământul secundar. În cazul Colegiului Tehnic „Grigore Cobălcescu” observăm cum alocarea unor burse – bursele alocate elevilor din clasele profesionale de către OMV-Petrom – declanşează un astfel de „efect clasă”: elevii care frecventează aceste clase sunt elevi care au obţinut rezultate şcolare bune în învăţământul gimnazial şi, pentru că valoarea bursei este condiţionată de rezultatele şcolare şi pe parcursul celor trei ani de învăţământ profesional, elevii sunt motivaţi să se menţină la acelaşi nivel de pregătire. Oferta educaţională În momentul realizării interviului, reprezentanţii liceului s-au declarat foarte mulţumiţi de faptul că în ultima perioadă au primit tot mai multe solicitări din partea firmelor care-şi desfăşoară activitatea în Moineşti şi în împrejurimi, pentru diverse calificări: alimentaţie publică, mecanică auto, textile şi pielărie etc. De asemenea, în urma unei analize a evoluţiei economice a zonei, dar şi pentru că au avut solicitări în acest sens apar specializări noi cu fiecare ciclu de şcolarizare (de exemplu, în acest 4 COLEGIUL TEHNIC „GRIGORE COBĂLCESCU” – MOINEŞTI 381 an şcolar, 2016–2017, oferta educaţională s-a îmbogăţit cu o specializare de protecţia mediului). Pentru a-şi atrage elevi, cadrele didactice din Colegiul Tehnic „Grigore Cobălcescu” desfăşoară campanii de promovare în majoritatea şcolilor gimnaziale din oraş, dar şi din regiune. În cadrul acestei campanii, desfăşurată cel mai adesea în perioadele „Şcoala altfel”, fie se deplasează reprezentanţii colegiului în şcolile gimnaziale, fie asigură posibilitatea ca elevii însoţiţi de profesorii din clasele gimnaziale să efectueze vizite în liceu. În legătură cu acest tip de activitate de promovare sunt de menţionat două aspecte importante: componenţa echipei care face promovarea instituţiei în şcolile gimnaziale şi facilitarea contactului direct cu instituţia, personalul didactic. Primul aspect are legătură directă cu clasele finanţate de către OMV-Petrom: elevii de clasa a IX-a care au participat la focus-grup au menţionat faptul că au aflat despre aceste clase din acţiunile întreprinse de colegiu în şcolile în care învăţau şi că la promovarea ofertei educaţionale cadrele didactice au fost însoţite şi de un reprezentant al companiei. Această prezenţă a unui reprezentant al companiei a crescut gradul de încredere în oferta educaţională. Cel de-al doilea aspect vizează toate instituţiile de învăţământ secundar, dar mai ales şcolile profesionale: acţiunile de promovare în şcolile gimnaziale sunt apreciate de către elevi şi părinţi, însă sunt preferate vizitele în licee şi şcoli profesionale pentru că sunt considerate a avea o mai mare relevanţă în formarea opiniei şi stabilirea opţiunilor elevilor. Motivul este unul foarte simplu: cu ocazia vizitelor, elevii de gimnaziu pot nu doar să obţină informaţii, ci şi să vadă care este nivelul de dotare tehnico-materială, dacă acea instituţie are sau nu spaţii destinate desfăşurării activităţilor de practică profesională. Existenţa acestor spaţii face diferenţa dintre o instituţie de învăţământ cu un succes mai mare în rândul absolvenţilor de gimnaziu şi una cu un succes mai redus. Oferta educaţională a Colegiului „Grigore Cobălcescu” este generoasă atât din punct de vedere al filierelor cât şi al domeniilor în care asigură pregătirea şcolară şi profesională. În cadrul Colegiului există o filieră tehnologică în care sunt şcolarizaţi elevi pentru domeniile tehnic cu specializări mecanic, tehnician mecanic pentru întreţinere şi reparaţii, tehnician transporturi, electronică şi automatizări, tehnician operator tehnică de calcul şi tehnician pentru instalaţii electrice, comerţ, cu specializări în tehnician pentru activităţi economice, turism şi alimentaţie, tehnician pentru turism şi resurse naturale şi protecţia mediului cu specializări în protecţia mediului, tehnician ecolog şi protecţia calităţii mediului. Filiera profesională a existat dintotdeauna în cadrul Colegiului Tehnic „Grigore Cobălcescu”, însă în ultimul timp a devenit foarte atractivă pentru că în dezvoltarea sa s-au implicat tot mai multe companii din zonă. Participarea şcolară Cadrele didactice susţin că rata de participare şcolară, cel puţin teoretic, este ridicată în primii doi ani de învăţământ secundar, pentru că vorbim despre învăţământ 382 GABRIELA NEAGU 5 obligatoriu. Şi elevii şi personalul didactic sunt conştienţi de acest aspect, doar că fiecare percepe altfel situaţia: cadrele didactice se văd obligate să-i menţină pe elevi în sistem indiferent de modul în care acţionează sau de rezultatele şcolare obţinute. O parte importantă a elevilor speculează imposibilitatea de a fi exmatriculaţi sau de a se lua alte asemenea măsuri pentru a-i determina să-şi schimbe atitudinea faţă de şcoală. Situaţia nu este una generalizată la nivelul Colegiului, însă este mai accentuată în clasele din filiera profesională. De menţionat însă că aceste situaţii nu sunt specifice claselor de profesională finanţate de către OMV-Petrom. Este încă odată confirmat „efectul clasă”: elevii s-au autoselectat în funcţie de rezultatele şcolare, chiar dacă opţiunea lor a fost învăţământul profesional (elevii cu rezultate mai bune, mult mai interesaţi de şcoală au ales clasele finanţate de Petrom, în timp ce elevii mai slabi, mai puţin motivaţi au fost repartizaţi în celelalte clase de profesională). Acordarea unei burse substanţiale elevilor pe toată perioada de şcolarizare a reprezentat un criteriu important de selecţie încă de la început. Aceeaşi bursă reprezintă un mijloc de motivare al elevilor: suma de bani alocată lunar depinde de rezultatele şcolare ale elevilor şi este diferită în funcţie de rezultatele şcolare pe care le obţin. Astfel elevii au susţinut că una dintre condiţiile principale pentru a beneficia de bursă o reprezintă frecventarea cursurilor şi rezultatele şcolare (nu sunt admise absenţe nemotivate şi nici cazuri de corigenţe sau repetenţie) iar în funcţie de rezultate valoarea bursei variază între 500 de lei pentru elevii care obţin note până în 7 şi 700 de lei pentru cei care obţin note între 8–10. În clasele a XI-a şi a XII-a de liceu, filiera teoretică, rămân cei care într- adevăr îşi doresc să continue studiile şi, de cele mai multe ori, se regăsesc ulterior în învăţământul superior. Este foarte posibil ca selecţia iniţială pentru clasele de profesională finanţate de către OMV-Petrom – elevi cu rezultate şcolare bune în învăţământul gimnazial, elevi motivaţi să înveţe şi pe perioada învăţământului profesional – să fi influenţat şi planurile pe termen mediu şi lung ale acestora. Astfel, elevii din clasele profesionale finanţate de către OMV-Petrom au susţinut că obiectivul lor îl reprezintă continuarea şcolii până la susţinerea bacalaureatului şi frecventarea unei instituţii de învăţământ superior de profil. Un astfel de obiectiv educaţional şi profesional este mai rar specific elevilor din învăţământul profesional şi mai frecvent întâlnit în cazul celor din învăţământul teoretic. Colegiul Tehnic „Grigore Cobălcescu” a fost întotdeauna una dintre instituţiile de învăţământ foarte bine dotate din punct de vedere tehnic şi material. Până la preluarea exploatărilor de petrol şi gaze din zonă de către OMV-Petrom societatea care desfăşura activităţi de petrol şi gaze în zonă a investit, la rândul ei, în şcoală. În momentul de faţă instituţia de învăţământ dispune de numeroase săli de clasă, laboratoare, ateliere de practică, dar şi de cămin şi cantină pentru elevii care sunt din alte localităţi. Din discuţiile purtate cu elevii s-a desprins ideea că există diferenţe între nivelul de dotare al sălilor de clasă – mai modest – şi cel al atelierelor de practică – mult mai bun. „Este bine… sunt condiţii, dar nu în toate clasele. De exemplu, laboratorul în care învăţăm (discipline tehnice) este foarte bine dotat... clasa noastră 6 COLEGIUL TEHNIC „GRIGORE COBĂLCESCU” – MOINEŞTI 383 însă, nu. Am vrea ca toate clasele să fie la fel. Ca laboratorul” (elev, clasă profesională, clasa a IX-a, CTGC, Moineşti). Cadrele didactice s-au declarat mulţumite de situaţia tehnico-materială a instituţiei de învăţământ. Dat fiind faptul că tehnologia este într-o continuă schimbare, cadrele didactice speră ca prin investiţiile pe care le atrag să poată ţine pasul cu aceasta şi să asigure elevilor condiţii optime de pregătire, mai ales cele care vizează pregătirea practică. Principala sursă de finanţare pe care contează colegiul este cea care vine de la autorităţile locale, însă în ultimii ani au fost identificate şi utilizate inclusiv finanţări externe: compania OMV-Petrom – unul dintre partenerii instituţiei de învăţământ – dar şi prin atragerea de fonduri europene. CONŢINUTUL ÎNVĂŢĂMÂNTULUI În ceea ce priveşte conţinutul învăţământului (manuale şcolare, programe, planuri de învăţământ) cadrele didactice din această instituţie de învăţământ susţin că se bazează într-o mare măsură pe capacitatea lor de selecţie şi pe experienţa profesională. Aceasta pentru că, documentele şcolare (planurile de învăţământ, programele şi planificările şcolare) stabilesc doar cadrul general de desfăşurare al procesului instructiv-educativ, sunt extrem de generale şi nu conţin şi recomandări punctuale vizavi de modul în care ar trebui să se desfăşoare activitatea de predare – învăţare – evaluare la o anumită clasă. Cadrele didactice şi-au manifestat nemulţumirea faţă de anumite prevederi legale ce vizează disciplinele pe care le pot preda profesorii de specializare tehnică. Astfel, cadrele didactice intervievate au susţinut că anumite discipline tehnice au fost fie excluse din programă, fie cumulate cu altele, deşi acest lucru nu ajută în pregătirea elevilor. „Nu poţi învăţa mecanică fără partea electrică şi nici invers... ele trebuie să se regăsească în planurile şcolare însă partea electrică, de exemplu, a fost scoasă” (cadru didactic, CTGC, Moineşti). Pentru a asigura elevilor o pregătire şcolară de calitate, personalul didactic din această instituţie de învăţământ participă frecvent la cursuri de formare continuă, sunt în marea lor majoritate profesori metodişti. Cu aceste ocazii – cursuri, inspecţii – discută cu colegii lor, stabilesc de comun acord ce anume este mai bine pentru elevii lor. Acest tip de colaborare, dar şi experienţa profesională ajută cadrele didactice să-şi structureze mai bine materia pe care urmează să o predea. „Învăţământul românesc este foarte bun şi trebuie să păstrăm tradiţia, dar... programele sunt foarte stufoase... trebuie să ştii să alegi” (cadru didactic, CTGC, Moineşti). În activitatea de transmitere de cunoştinţe, cadrele didactice trebuie să ţină cont cu prioritate de obiectivele educaţionale prevăzute în documentele şcolare, 384 GABRIELA NEAGU 7 dar au libertatea de a opta pentru cele mai potrivite metode şi tehnici de predare – învăţare – evaluare. În realitate, aşa cum o confirmă şi datele acestei cercetări, o parte a personalului didactic are tendinţa de a subordona conţinutul documentelor şcolare propriilor percepţii, convingeri privind diferenţele dintre elevi. În general cadrele didactice apreciază programele şcolare şi manualele ca fiind foarte încărcate mai ales pentru cei din şcolile profesionale. Un prim aspect sesizat este numărul mare de module pe care trebuie să le parcurgă un elev: „Ar trebui adaptat conţinutul învăţământului la profil... numărul de ore pentru specializare adaptat...acum este prea mult... fac 11 module de specialitate la clasa a XI-a şi 10 module la clasa a XII-a” (cadru didactic, CTGC, Moineşti). De asemenea, din discuţiile cu cadrele didactice a reieşit faptul că acestea fac o selecţie a ceea ce predau elevilor şi optează pentru „ceea ce cred eu că pot duce” (cadru didactic, CTGC, Moineşti). Aprecierea conţinutului învăţământului ca fiind dificil şi convingerea că elevii nu fac faţă solicitărilor sunt, în unele situaţii, în măsură să afecteze procesul instructiv-educativ şi pentru că personalul didactic are tendinţa de a-şi modela practicile pedagogice în funcţie de nivelul intelectual presupus al elevilor. Este concluzia unor cercetări la nivelul a diferite sisteme de învăţământ: „curriculum real” este rezultatul negocierilor dintre cadrele didactice şi elevi (Dumay, 2004: 17; Durru-Bellat, 2003:59). În această negociere, caracteristicile elevilor joacă un rol foarte important: „curriculum real” tinde să fie mult mai apropiat de cel prevăzut în documentele şcolare dacă elevii sunt percepuţi ca fiind mai interesaţi, mai bine dotaţi din punct de vedere intelectual şi mult mai îndepărtat dacă asupra elevilor există o percepţie mai puţin favorabilă. Astfel, considerarea unor categorii de elevi – de exemplu, cei din învăţământul profesional – ca având o capacitate limitată de a-şi însuşi un conţinut apreciat ca având un grad ridicat de dificultate le determină pe cadrele didactice să „relaxeze” activitatea de predare–învăţare. În aceste condiţii, „curriculum negociat” este posibil să-i afecteze pe termen mediu şi lung. Dacă elevii din şcolile profesionale vor dori să-şi continue studiile şi să susţină bacalaureatul, selecţia realizată de cadrul didactic trebuie să aibă în vedere aceste obiective, altfel îl vor defavoriza pe elev. În ceea ce priveşte implicarea OMV-Petrom, reprezentanţii companiei ne-au explicat că s-au implicat în dezvoltarea curriculumului: „Conform curriculumui de dezvoltare locală (CDL) pe care l-am făcut împreuna cu liceele in clasa a IX-a, elevii au corelat practica cu teoria prin vizite de lucru in cadrul OMV Petrom. Ne-am implicat in modificarea standardelor profesionale pentru cele doua specializări. Deşi am făcut modificările la începutul anului 2015, standardele au fost aprobate pentru anul şcolar 2016–2017. De asemenea colaborăm împreună cu liceele la elaborarea anuală a CDL-urilor. Anul acesta împreună cu profesori de specialitate am dezvoltat/actualizat suporturi de curs pentru cinci materii de 8 COLEGIUL TEHNIC „GRIGORE COBĂLCESCU” – MOINEŞTI 385 specialitate (dorinţa noastră a fost sa facem manuale, dar procedura este mul prea complicata)” (reprezentant OMV-Petrom). Din punctul de vedere al altor agenţi economici este mult mai important să se concentreze pe identificare de contracte, de oferte pentru ca angajaţii să aibă de lucru şi mai puţin pe chestiuni care ţin de formarea angajaţilor sau a viitorilor angajaţi. „Au fost situaţii când ne-au solicitat pentru aşa ceva însă este foarte complicat (implicarea în dezvoltarea curriculumului) şi necesită prea mult timp pentru noi. Interesul nostru este să găsim contracte, angajamente pentru a da de lucru oamenilor pe care i-am angajat” (agent economic vânzări şi reparaţii auto, Moineşti). PERCEPŢII ALE ELEVILOR ASUPRA LICEULUI La focus-grupul organizat cu elevii şcolii profesionale din Colegiul Tehnic „Grigore Cobălcescu” au participat elevii de clasa a IX-a din cele două clase cu profil petrol şi gaze (10 elevi) din ambele clase. Vârsta şi clasa prezintă, deopotrivă, avantaje şi dezavantaje: pe de o parte, elevii au încă proaspăt în minte motivele opţiunii, încă pot face o analiză obiectivă între aşteptări, promisiuni şi ceea ce au obţinut. Pe de altă parte, sunt încă la început şi sunt într-o mai mică măsură în situaţia de a face o analiză obiectivă a calităţii învăţământului primit, asupra cadrelor didactice etc. Dacă am face o scurtă caracterizare socioeconomică şi familială a elevilor am constata că cei mai mulţi provin din mediul rural. Sunt elevi care au obţinut în gimnaziu rezultate şcolare bune şi foarte bune şi care, aşa cum spun şi ei, ar fi avut posibilitatea să opteze pentru filiera teoretică din oricare alt liceu din judeţul Bacău. Faptul că vin din mediul rural şi că au ales filiera profesională ne relevă o situaţie socioeconomică şi familială mai puţin bună: majoritatea dintre ei provin din familii cu mulţi copii, din familii în care părinţii sunt divorţaţi sau separaţi, sau din familii în care unul sau ambii părinţi sunt plecaţi la muncă în străinătate. Datele obţinute prin această cercetare confirmă datele statistice la nivel naţional: elevii din mediul rural se caracterizează printr-o rată de participare mai scăzută la toate nivelurile de învăţământ şi printr-o orientare mai puternică spre ruta profesională Ceea ce aduce în plus cercetarea decât spre cea academică (Apostu şi alţii, 2012). noastră este faptul că, infirmă percepţia potrivit căreia doar elevii cu rezultate şcolare slabe se regăsesc în învăţământul profesional însă cu menţiunea că este vorba despre un număr redus de clase, cu o anumită caracteristică financiară. Însă ceea ce trebuie reţinut este faptul că, o ofertă educaţională şi financiară de acest tip poate duce la schimbări în opţiunile şcolare ale absolvenţilor de gimnaziu şi la schimbarea „compoziţiei socio-şcolare” a învăţământului profesional. 386 GABRIELA NEAGU 9 Deşi susţin că valoarea bursei nu a contat foarte mult în opţiunile lor şcolare (500 şi 700 de lei per elev), elevii participanţi la focus-grup aduc mereu în discuţie aceşti bani. Practic, banii pe care-i obţin ei prin bursa şcolară reprezintă o sursă importantă de venit pentru întreaga familie. Mulţi dintre ei sunt şi beneficiari ai programului guvernamental „Bani de liceu”, ceea ce înseamnă încă 200 de lei pe lună. Cumulate, cele două surse de finanţare se apropie de salariul minim pe economie în România, salariul cu care trăiesc cele mai multe gospodării din zona Moineşti. Alături de burse, elevii de la clasele de profesională au susţinut că au fost convinşi şi de faptul că la absolvire vor avea o meserie şi un loc de muncă (în privinţa ultimului aspect, sunt multe necunoscute însă). Având în vedere modul în care îşi construiesc opţiunile şi viitorul, este evident faptul că mediul socioeconomic şi familial este factorul determinant în opţiunile şcolare. Elevii din aceste clase confirmă teoriile sociologice ale handicapului socioeconomic şi familial (Boudon, 1973; Bourdieu şi Passeron, 1975): familiile defavorizate socioeconomic nu pot să- şi construiască planuri şi să-şi stabilească obiective pe termen mediu şi lung, pentru că nu au forţa (culturală, economică) necesară. Acest tip de familii preferă să le asigure copiilor o plasă de siguranţă (o calificare), şanse cât mai mari de a intra foarte repede pe piaţa muncii (încrederea mare în promisiunea verbală a angajării) şi costuri cât mai reduse cu şcolarizarea (copiii primesc burse dar şi durata şcolarizării este mai redusă cu un an). „Ei [OMV-Petrom] cheltuie nişte bani şi sigur nu vor să ne piardă şi ne angajează” (elev, clasa a IX-a, CTGC, Moineşti). Originea socioeconomică şi familială a elevilor în relaţie cu şcoala, dar mai ales cu interesul pentru educaţie a fost sesizat şi de către agenţii economici intervievaţi: cei care provin din medii defavorizate economic sunt mai interesaţi în însuşirea de competenţe profesionale, în timp ce elevii care au o origine socioeconomică şi familială mai bună manifestă mai degrabă dezinteres: „Cei mai sărăcuţi sunt mai interesaţi... îi ajutăm... cei care vin din familii mai înstărite... nu-i interesează să înveţe ceva... îi vezi” (agent economic, Moineşti). Din comparaţiile realizate de către elevi între şcoala gimnazială pe care tocmai au finalizat-o şi colegiu, este evident că acesta din urmă va câştiga: profesori bine pregătiţi, laboratoare şi ateliere dotate. Infrastructura şcolară în mediul rural din România nu este foarte dezvoltată şi nici modernă, astfel că devine aproape inutil să faci o comparaţie între o şcoală generală dintr-o comună de la peste 50 de km distanţă de cel mai apropiat oraş şi un colegiu. În ceea ce priveşte disciplinele studiate, elevii susţin că pentru ei e mai din patru ani de aglomerat programul pentru că trebuie să recupereze informaţia şcolarizare în cei trei prevăzuţi pentru învăţământul profesional. Unele discipline nu au relevanţă pentru ei, iar altele, pe care le consideră necesare, lipsesc. În principal s-au referit la prezenţa în program a unor discipline stabilite prin trunchiul 10 COLEGIUL TEHNIC „GRIGORE COBĂLCESCU” – MOINEŞTI 387 comun de cunoştinţe (literatură, limbi străine), însă susţin că dacă tot trebuie să facă ceva atunci să facă ceea ce le-ar fi de ajutor: fie mai multe ore de limbă engleză, fie înlocuirea limbii franceze cu limba germană etc. „Noi credem că unele materii – de exemplu limba franceză – ar putea fi înlocuită cu mai multe ore de engleză sau cu limba germană... Având în vedere că OMV-Petrom este o companie cu capital austriac... poate ne-ar fi mai util să învăţăm germana” (elev, clasa a IX-a, clasă profesională finanţată de OMV-Petrom, CTGC, Moineşti). MECANISME DE ANTICIPARE A COMPETENŢELOR SOLICITATE DE PIAŢA /CALIFICĂRILOR MUNCII ŞI DEFINIREA PROFILURILOR PROFESIONALE În stabilirea ofertei educaţionale sunt implicate atât cadrele didactice cât şi reprezentanţi ai agenţilor economici din zonă. Cei din urmă susţin că sunt mai rar invitaţi la astfel de discuţii şi, mai mult, că le este destul de dificil să facă ei înşişi astfel de propuneri. Pe de altă parte, inspectoratele şcolare, la solicitarea ministerului, realizează în fiecare an o analiză a situaţiei elevilor lor: absolvenţi pe categorii de filiere şi specializări, numărul celor care au intrat pe piaţa muncii şi a celor care şi- au continuat studiile în nivelul superior de învăţământ, tipul de instituţie (profil, specializare, nivel de învăţământ) pentru care au optat etc. Aceste sinteze sunt utilizate şi de către corpul profesoral al Colegiului pentru a-şi organiza mai bine activitatea. Atragerea elevilor către Colegiul „Grigore Cobălcescu” se realizează şi prin aceea că multe dintre competenţele însuşite sunt certificate şi recunoscute la nivel UE. De altfel, această recunoaştere internaţională a competenţelor/diplomelor îi determină şi pe elevi să susţină că şansele lor sunt mai mari decât ale altor elevi nu doar în ţară, ci şi în afara ei, dacă se vor decide vreodată să emigreze. Cadrele didactice au constatat faptul că o parte importantă a elevilor sunt mai interesaţi de obţinerea unui certificat care atestă competenţele lor profesionale, decât de examenul de bacalaureat. Aşa se face că o parte importantă a elevilor din Colegiul Tehnic „Grigore Cobălcescu” se prezintă la examenul pentru obţinerea certificatului de competenţe şi doar o mică parte se prezintă la ambele examene: bacalaureat şi certificarea competenţelor. De altfel unele cadre didactice sunt de părere că: „Examenul de bacalaureat, disciplinele la care se dă examen nu au nici o legătură cu specializarea pe care o urmează absolventul de liceu în cei patru ani de studii” (cadru didactic CTGC, Moineşti). Colegiul dispune de un cabinet de orientare şcolară şi consiliere pentru elevi. Solicitarea serviciilor psihopedagogului care lucrează în Colegiu vine mai degrabă din partea cadrelor didactice şi pentru chestiuni care au mai mult legătură cu 388 GABRIELA NEAGU 11 problemele personale ale elevilor (comportamentul acestora) decât cu indecizii în planul carierei şcolare şi profesionale. Cadrele didactice intervievate dar şi agenţii economici sunt de părere că acest tip de orientare ar trebui să se realizeze încă din gimnaziu. Odată ajunşi în învăţământul secundar situaţia devine mai complicată şi este uneori este prea târziu pentru a mai face ceva în favoarea elevului. Existenţa la nivelul învăţământului gimnazial a consilierilor şcolari ar trebui să se facă simţită şi prin evaluarea competenţelor, abilităţilor practice ale elevilor şi pe baza acestora să fie orientaţi către anumite licee, profiluri, specializări. Reprezentanţii unor agenţi economici participanţi la cercetare au sugerat chiar completarea procesului de evaluare a absolvenţilor de nivel gimnazial cu probe de abilităţi practice, „să dea o testare practică, să vedem ce abilităţi are” (agent economic vânzări şi reparaţii auto, Municipiul Bacău). De asemenea, toţi agenţii economici intervievaţi au susţinut că în perioada în care exista posibilitatea de a angaja o persoană pe perioada de probă era mult mai avantajoasă şi pentru angajator şi pentru angajat: angajatul avea posibilitatea de a-şi da seama dacă vrea să-şi continue cariera în domeniul respectiv, iar angajatorul avea posibilitatea să rezilieze contractul dacă nu era mulţumit de competenţele angajatului. Prin schimbarea legislaţiei acest lucru nu mai este posibil, iar angajatorii au devenit mult mai prudenţi în selecţia de personal. RELAŢIA CU ANGAJATORII Pentru o instituţie de învăţământ care are în componenţă şi şcoli profesionale stabilirea unei relaţii de cooperare cu agenţii economici este extrem de importantă. Cel mai adesea aceste relaţii sunt stabilite la iniţiativa instituţiei de învăţământ şi în situaţii mai rare oferta de colaborare vine din partea agenţilor economici. Schimbările legislative din ultima perioadă, mai ales în ceea ce priveşte protecţia şi securitatea muncii, îi fac pe agenţii economici reticenţi în a semna contracte de parteneriat cu instituţiile de învăţământ. De asemenea, o experienţă negativă – aşa cum au menţionat reprezentanţii unei firme din domeniul vânzărilor şi reparaţiilor auto, rezultată din comportamentul necorespunzător al elevilor şi care este de natură să afecteze imaginea firmei, îi determină pe agenţii economici să refuze o astfel de colaborare. Activitatea practică a elevilor diferă de la un profil la altul şi nu doar pentru că aceştia îşi însuşesc competenţe diferite, ci şi pentru că sunt implicaţi agenţi economici diferiţi. Astfel, din datele culese în cercetarea de faţă am constatat că elevii care urmează profilul comerţ au şanse mai mari de a face practică efectiv în unităţile de profil din zonă. De exemplu, unul dintre patronii de pensiune şi restaurant din zonă primeşte în jur de 14–15 elevi pe serie pentru a face practică (numărul de elevi practicanţi este aproape egal cu cel al angajaţilor – 17 angajaţi). Modul în care reprezentanţii acestei unităţi comerciale îi organizează pe elevi denotă interes nu doar pentru buna desfăşurare a activităţii în firma pe care o conduc, ci şi pentru 12 COLEGIUL TEHNIC „GRIGORE COBĂLCESCU” – MOINEŞTI 389 competenţele elevilor. Astfel, elevii practicanţi sunt instruiţi, supravegheaţi în modul în care îşi îndeplinesc responsabilităţile, primesc responsabilităţi în funcţie de aptitudinile lor, dar şi în funcţie de nevoile firmei etc. „Îi vedem care este mai isteţ îl trimitem şi să servească în restaurant... care este mai aşa, mai mult pe la bucătărie” (agent economic, comerţ şi alimentaţie publică Moineşti). În pregătirea şi supravegherea practicii profesionale a elevilor patronul îi cooptează şi pe ceilalţi angajaţi în special pe şeful de sală. Mai mult, pentru a-i motiva, proprietarul firmei discută cu părinţii elevilor despre evoluţia acestora în perioada de practică şi anunţă în fiecare an numărul de locuri disponibile pentru angajare pentru cei din anii terminali. Dată fiind fluctuaţia ridicată de personal în acest tip de unităţi economice, şansele ca tinerii să-şi găsească un loc de muncă sunt mari. Deşi sunt de părere că nu toţi elevii manifestă interes pentru pregătirea şcolară şi cea practică, reprezentanţii acestei firme din domeniu turismului şi alimentaţiei publice, consideră că prin colaborarea dintre agenţii economici şi şcoală toţi cei implicaţi au de câştigat: instituţia de învăţământ oferă elevilor posibilitatea de a-şi însuşi competenţele necesare exercitării unei meserii, elevii învaţă efectiv cum să muncească, iar agenţii economici au posibilitatea de a-şi alege cei mai buni angajaţi din rândul practicanţilor. De aceeaşi părere este şi reprezentantul unei firme de vânzări şi reparaţii auto: agenţii economici care primesc elevi ai şcolilor profesionale în stagii de practică au şansa de a-i selecta pe cei mai buni şi de-ai forma de la bun început în spiritul şi tradiţia companiei. „Acesta este singurul nostru avantaj al faptului că primim elevi în practică: avem posibilitatea de a-i alege pe cei mai buni... ” (agent economic comerţ şi alimentaţie publică, Moineşti). „Dacă observăm că există printre elevii practicanţi unii mai buni, interesaţi de meserie...ne ocupăm mai mult de ei, încercăm să-i formăm aşa cum cer normele, regulile firmei. Sunt şansele mai mari să poţi forma un om de tânăr în acord cu regulile firmei tale decât unul cu vechime care are deja anumite obiceiuri...” (agent economic vânzări şi reparaţii auto, Municipiul Bacău). Problemele care apar în perioada de practică datorită vârstei foarte mici pe care o au elevii şi a incapacităţi acestora de a conştientiza impactul negativ al unor acţiuni ar putea fi remediate sau anticipate, susţin agenţii economici, dacă selecţia elevilor pentru şcolile profesionale s-ar realiza şi pe baza unor abilităţi practice şi nu doar teoretice şi dacă aceste stagii de practică ar fi mai frecvente. Din punctul de vedere al reprezentanţilor agenţilor economici, cei mai mulţi elevi ajung în învăţământul profesional fără să-şi fi dorit sau propus acest lucru: fie pentru că nu au fost admişi în învăţământul liceal, fie pentru că le-au sugerat părinţii sau profesorii această variantă. Ori, atât timp cât tânărul nu-şi doreşte acest lucru, acomodarea sa şi dorinţa de a învăţa o meserie sunt foarte scăzute. Este şi una dintre cauzele pentru care potenţialii angajatori susţin că dintr-o promoţie de absolvenţi pot să selecteze maxim doi sau trei tineri pentru a-i angaja. 390 GABRIELA NEAGU 13 „Unii dintre ei au ajuns la profesională pentru că nu au intrat la liceu sau pentru că a zis mama sau tata să facă asta... dar pe el nu-l interesează... nimic... Au venit părinţii, mama unui elev să mă roage să-l primesc la practică... să-l învăţ meserie. Dar pe copil nu-l interesa... a plecat... Acum când mă întâlnesc cu mama copilului se uită în altă parte... De ruşine” (agent economic comerţ şi alimentaţie publică, Moineşti). O altă observaţie realizată de către angajatorii intervievaţi, reprezentanţi ai unei firme de vânzări şi reparaţii auto, este aceea că meseriile, sau, mai bine spus, meseriaşii încă nu şi-au ocupat locul cuvenit în ierarhia profesională şi socială. Cei mai mulţi elevi, dar mai ales părinţii lor asociază statutul de meseriaş şi şcolile profesionale cu o poziţie defavorabilă şi social şi profesional. „Părinţii încă mai cred că nu e bine să-ţi dai copilul la profesională... meserii grele, nu foarte curate... periculoase... Mai bine îl faci medic, avocat... să lucreze la birou.. Uneori au dreptate, nu toate meseriile sunt uşoare, nu sunt întotdeauna condiţii bune de muncă... dar dacă el nu este făcut pentru a fi doctor, avocat...?” (agent economic vânzări şi reparaţii auto, Municipiul Bacău). Ambii reprezentanţi ai agenţilor economici sunt de părere că din ce în ce mai puţini tineri sunt interesaţi de şcoală în general şi de a învăţa o meserie în special. Datele cercetării noastre reflectă aceeaşi situaţie pe care o cercetare cantitativă, realizată în 2014 în rândul tinerilor din România, o relevă: generaţiile de tineri din prezent nu acordă un interes deosebit educaţiei (TINERET 2014 – Barometrul de opinie publică. Situaţia Tineretului şi aşteptările sale). Legislaţia referitoare la şcolile profesionale prevede posibilitatea de a desfăşura stagii de practică atât în interiorul şcolii în ateliere şi laboratoare specializate, cât şi direct la angajator/agent economic. Atelierul sau laboratorul unei şcoli oricât de performante ar fi nu pot suplini nevoia de contact direct cu activitatea profesională propriu-zisă. În aceste condiţii este dificil de înţeles nu doar cum se va desfăşura proba practică pe care elevii o vor susţine pentru a fi integraţi profesional, cât mai ales ce şanse sunt pentru aceştia de a obţine un rezultat favorabil în lipsa unei activităţi practice derulate şi la agentul economic, nu doar în atelierele-şcoală. Unii dintre agenţii economici cu care au fost realizate interviuri susţineau necesitatea desfăşurării orelor de practică direct în producţie, astfel încât elevul să-şi însuşească abilităţile practice, să se familiarizeze cu rigorile unui loc de muncă şi cu procesul de producţie. Pentru buna desfăşurare a stagiilor de practică, indiferent unde se desfăşoară acestea, elevii au nevoie de supraveghere şi îndrumare. Numărul de angajaţi şi calificarea celor care au aceste atribuţii este diferit de la o instituţie de învăţământ la alta şi de la un agent economic la altul. În Colegiul „Grigore Cobălcescu” există cadre didactice care au atribuţii exclusiv în pregătirea teoretică a elevilor. Potrivit informaţiilor obţinute în cadrul 14 COLEGIUL TEHNIC „GRIGORE COBĂLCESCU” – MOINEŞTI 391 interviurilor cu cadrele didactice şi cu agenţii economici multe dintre cadrele didactice sunt ingineri care au lucrat la un moment dat în producţie, în timp ce activitatea de practică este în responsabilitatea altui tip de personal: maiştrii. De îndrumarea elevilor se ocupă şi personalul din întreprinderile/firmele în care aceştia fac practica profesională. Evaluarea elevilor intră atât în competenţa personalului didactic din şcoli, cât şi în aceea a reprezentanţilor agenţilor economici. Diferenţele care apar mai ales în cazul agenţilor economici ţin de mărimea companiei/firmei, dar şi de profilul acesteia. De exemplu, la o firmă de vânzări şi reparaţii auto, persoana care se ocupă de coordonarea elevilor în firmă este un angajat calificat (de regulă, inginer) care este şi parte a unor comisii de evaluare a competenţelor elevilor şi de verificarea acestora la probele practice de la şcoală. În cazul agentului economic specializat pe domeniul comerţului şi alimentaţiei publice, patronul firmei a apelat la şeful de sală care este de regulă cel mai bun şi cel mai vechi angajat al său însă nu neapărat şi deţinătorul unei calificări recunoscute prin diplomă în acest domeniu. Elevii care au desfăşurat stagiile de practică în atelierele liceului au fost supravegheaţi şi coordonaţi de către cadrele didactice. INOVAŢIE ÎN ÎNVĂŢĂMÂNTUL PROFESIONAL ŞI TEHNIC Toţi cei implicaţi în cercetarea noastră – elevi, cadre didactice, agenţi economici, părinţi – sunt de părere că învăţământul profesional este unul de viitor şi nu doar pentru acei copii care nu-şi găsesc locul în învăţământul secundar, ci pentru toţi cei care îşi doresc să înveţe o meserie. Elevii au înţeles că nu este necesar să ai studii superioare ca să fii respectat din punct de vedere profesional şi social. Inovaţia în învăţământul profesional şi tehnic este văzută în special prin posibilitatea de a dota şcoala cu echipamente moderne, de a permite fiecărui elev să utilizeze materialele didactice moderne, de a avea posibilitatea de a aplica aceste cunoştinţe în producţie. Pentru a îmbunătăţi infrastructura şcolară, personalul didactic din Colegiu a utilizat resurse financiare din diferite proiecte cu finanţare europeană: prin programele PHARE şi POSDRU s-au achiziţionat echipamente, s-au modernizat laboratoarele, sălile de clasă, cantina etc. De asemenea, aceste proiecte au permis personalului didactic să participe la schimburi de experienţă cu instituţii din alte state europene. „În anii anteriori am avut nişte finanţări – PHARE, POSDRU, OMV... prin care am dotat nişte cabinete... de exemplu, cabinetul de mecanică” (cadru didactic, CTGC, Moineşti). Însă cel mai important aspect al evoluţiei pozitive a învăţământului în general şi al învăţământului profesional în special îl reprezintă dezvoltarea de parteneriate între şcoală şi agenţii economici. Faptul că cele două sisteme ale societăţii – educaţia şi economia – au identificat modalităţi prin care să–şi coordoneze activităţile reprezintă un salt important pentru societatea românească în ansamblu. Şcoala a înţeles că trebuie 392 GABRIELA NEAGU 15 să formeze specialişti în funcţie de cererea de pe piaţa muncii, iar economia acceptă faptul că pentru a avea personal cât mai bine calificat trebuie să se implice prin resurse financiare puse la dispoziţia sistemului de învăţământ, prin resursa umană (personal calificat care să transfere cunoştinţe şi să formeze noi generaţii de profesionişti), prin completarea curriculei şcolare etc. INCLUZIUNEA ABSOLVENŢILOR PE PIAŢA MUNCII Integrarea pe piaţa muncii este un obiectiv dificil atât la nivel individual cât şi la nivel social, mai ales într-o zonă monoindustrială aşa cum este cea din Moineşti. Dacă nu reuşesc să ocupe un loc de muncă în sectorul public (administraţie locală, educaţie, sănătate, siguranţă şi ordine publică) sau într-una din cele două–trei oferte ale sectorului privat (petrol şi gaze, sectorul bancar şi comerţ şi alimentaţie publică), populaţia în vârstă de muncă are mari dificultăţi în a se integra profesional pe durată neterminată. Chiar şi în condiţiile în care îşi găsesc un loc de muncă în alte domenii de activitate, majoritatea angajaţilor sunt plătiţi cu salariul minim pe economie fapt care duce la un nivel de trai foarte scăzut. Cei mai mulţi tineri aleg să plece la muncă în ţările din vestul Europei, fie că pleacă singuri, din proprie iniţiativă, fie pentru a-şi urma familia care este deja acolo. De asemenea, din cauza faptului că multe dintre firmele din judeţul Bacău nu au reuşit să mai rămână pe piaţă şi s-au desfiinţat, absolvenţii de învăţământ profesional sau teoretic trebuie să facă faţă concurenţei venite din partea persoanelor disponibilizate. Şansele absolvenţilor sunt mai reduse pentru că cei disponibilizaţi deţin experienţă profesională. Pentru a obţine un loc de muncă nu este nevoie doar de stăpânirea unor competenţe profesionale. Reprezentanţii agenţilor economici cu care am realizat interviuri iau în considerare şi competenţele, însă pentru ei este mai importantă istoria personală şi profesională a individului. Angajatorii solicită în toate cazurile recomandări de la locul de muncă anterior şi, suplimentar, fac ei înşişi o serie de „investigaţii” pentru a afla cât mai multe despre cel/cea pe care îl/o angajează. În ceea ce-i priveşte pe tinerii absolvenţi, în special pe cei care nu au mai desfăşurat activităţi profesionale, agenţii economici îi preferă pe cei care au desfăşurat stagii de practică în propria lor firmă. PERSPECTIVE ASUPRA ÎNVĂŢĂMÂNTULUI PROFESIONAL ŞI TEHNIC Toţi participanţii la cercetarea noastră sunt de părere că învăţământul profesional, indiferent de calificările pe care le va asigura este unul de viitor. Şansele ca acest tip de învăţământ să se dezvolte într-o direcţie favorabilă depind de o serie de factori: situaţia socioeconomică, modalităţile de selecţie ale elevilor, curricula şcolară, gradul de implicare al autorităţilor locale şi centrale etc. 16 COLEGIUL TEHNIC „GRIGORE COBĂLCESCU” – MOINEŞTI 393 În primul rând şi cadrele didactice şi reprezentanţii agenţilor economici sunt de părere că tipul de calificări, specializări trebuie să ţină cont de specificul şi evoluţia economică a zonei în care funcţionează. Pentru aceasta este nevoie de analize de prognoză, dar, aşa cum afirmă reprezentanţii unei firme din domeniul vânzărilor şi reparaţiilor auto, este foarte dificil să faci astfel de estimări şi nu trebuie să fie singurul criteriu luat în calcul. Un alt factor important îl reprezintă dezvoltarea unui sistem de selecţie a elevilor: mai puţin concentrat pe cunoştinţele teoretice şi mai mult pe abilităţile, preocupările şi interesul lor practic. În acest sens, centrele de consiliere şi orientare şcolară joacă un rol deosebit. Pentru a înţelege ce tip de orientare şcolară i se potriveşte unui elev, în învăţământul primar şi gimnazial disciplinele tehnice nu ar trebui să fie marginalizate. Din punctul de vedere al persoanelor intervievate, responsabilitatea cea mai mare în dezvoltarea învăţământului profesional revine statului prin instituţiile sale – minister, inspectorate şcolare. Agenţii economici de o anumită anvergură pot să propună anumite calificări şi să susţină financiar aceste propuneri (finanţarea integrală a şcolarizării elevilor, alocarea de burse, facilitarea accesului la stagii de practică etc.). Documentele, ca cele ce aparţin de legislaţie sau fac parte din strategii naţionale în domeniul educaţiei, sunt cunoscute doar la nivelul personalului didactic. Deşi este firesc ca acest tip de documente să prezinte un interes mai mare în rândul personalului didactic, iar acesta din urmă să fie mult mai familiarizat cu conţinutul lor, implicaţiile pe care le au nivelul şi tipul de pregătire şcolară şi profesională asupra situaţiei economice ar trebui să reprezinte un motiv serios pentru agenţii economici în favoarea implicării. Construirea unui curriculum care să răspundă cerinţelor tuturor celor implicaţi – părinţi, elevi, cadre didactice, agenţi economici – se poate realiza doar prin participarea tuturor la elaborarea sa. De asemenea, dat fiind faptul că la nivelul societăţii şi economiei schimbările au loc într-un ritm foarte rapid, adecvarea dintre oferta educaţională şi cererea de pe piaţa muncii nu se poate realiza decât prin menţinerea unui contact permanent între şcoală şi agenţii economici. CONCLUZII Puncte tari Una dintre dimensiunile fundamentale ale Colegiului şi cea care îi întăreşte statutul de instituţie de învăţământ de prestigiu constă în tradiţie: o instituţie de învăţământ care funcţionează de mai bine de jumătate de secol cu acelaşi profil dominant: petrol şi gaze. Prin completarea ofertei educaţionale cu profiluri noi, adaptate în permanenţă la cererea societăţii şi economiei, Colegiul face dovada capacităţii de a îmbina în folosul tinerei generaţii, tradiţia cu modernitatea. 394 GABRIELA NEAGU 17 Continuitatea în ceea ce priveşte profilul educaţional face ca această instituţie de învăţământ să dispună de dotarea tehnico-materială şi didactică necesară formării de specialişti în domeniu. Cu foarte multe ocazii şi pentru perioade lungi, Colegiul a deţinut primul loc pe ţară în ceea ce priveşte dotarea tehnico-materială şi didactică, spaţiile puse la dispoziţie elevilor şi personalului didactic pentru a-şi desfăşura activitatea (săli de clasă, laboratoare, ateliere, spaţii de cazare, cantină etc.). De asemenea, colaborarea permanentă dintre şcoală şi agentul economic care desfăşoară activităţi de petrol şi gaze a asigurat accesul mult mai facil al absolvenţilor la piaţa muncii, a permis colaborarea cu specialişti din sectorul producţiei, care au activat şi în calitate de formatori/cadre didactice în şcoală. Puncte slabe Deşi rămâne în continuare domeniul de activitate dominant în regiune, ocuparea în domeniul petrolului şi al gazelor nu mai are anvergura pe care a avut-o în perioada de dinainte de 1989 şi chiar în primii ani de după schimbarea regimului economic şi politic. În aceste condiţii, atractivitatea formării educaţionale şi profesionale în domeniul petrol şi gaze a scăzut semnificativ în rândul populaţiei tinere, comparativ chiar cu primii ani de după Revoluţie. Fără o susţinere importantă atât din punct de vedere economic cât şi educaţional, în timp există riscul ca şi acest Colegiu, ca şi altele din ţară care au format specialişti în domeniu, să renunţe la un profil/specializare care nu mai atrage elevi. Elemente de succes Calitatea rezultatelor şcolare obţinute de elevi şi măsurate în rata de tranziţie de la nivelul secundar la cel superior şi calitatea personalului didactic fac în continuare din CTGC Moineşti una dintre opţiunile elevilor. Colegiul formează specialişti într-un domeniu de activitate pentru care nu mai există altă ofertă educaţională nici la nivelul judeţului Bacău şi nici la nivel de Regiune de Dezvoltare. De asemenea, Colegiul funcţionează într-o localitate/ într-un judeţ care a fost întotdeauna asociat cu exploatările de petrol şi gaze, fapt care îl sprijină în întărirea poziţiei de lider (regional) pe piaţa educaţională. Menţinerea în topul celor mai bune instituţii de învăţământ secundar din judeţ şi chiar din regiune se realizează atât prin diversificarea ofertei educaţionale în ceea ce priveşte calificările, cât şi prin identificarea de surse de motivare a elevilor – cu ţintă către elevii cu rezultate şcolare bune la nivel gimnazial – pentru a alege această instituţie de învăţământ (burse acordate de către agenţii economici, diplome recunoscute la nivel UE, facilităţi de cazare pentru elevii din alte localităţi la preţuri accesibile pentru toate tipurile de venituri, sprijin din partea personalului didactic pentru elevi şi familiile lor inclusiv în rezolvarea situaţiilor problematice cu care se confruntă etc.). 18 COLEGIUL TEHNIC „GRIGORE COBĂLCESCU” – MOINEŞTI 395 Elemente transferabile Cu toate că este implementat de doar un an, parteneriatul dintre OMV-Petrom şi Colegiul Tehnic „Grigore Cobălcescu” din Moineşti, care presupune susţinerea elevilor pe parcursul întregului ciclu de învăţământ (trei ani), a produs primele efecte benefice: creşterea atractivităţii liceului, motivarea elevilor pentru alegerea acestei rute profesionale, implicarea acestora în activităţi extraşcolare (ex.: Tabăra meseriaşilor) şi îmbunătăţirea infrastructurii şcolare. Proiectul iniţiat de către OMV-Petrom poate fi multiplicat nu doar la liceele de profil din ţară, ci preluat şi dezvoltat şi de companii din domenii de activitate diferite şi de instituţii de învăţământ care asigură formare în alte domenii. BIBLIOGRAFIE Apostu, O., Balica, M., Fartuşnic, C., Florian, B., Horga, I., Voinea, L., Copiii care nu merg la şcoală. O analiză a participării la educaţie în învăţământul primar şi gimnazial, Institutul de Ştiinţe ale Educaţiei, Editura Universitară, 2012. Bourdieu, P., Passeron, J. C., Învăţământ şi reproducţie socială, în Mahler F., (coord.), Sociologia educaţiei şi învăţământului. Antologie de texte contemporane de peste hotare, Bucureşti, Editura Didactică şi Pedagogică, 1975. Boudon, R., L’inégalités de chances. La mobilité sociale dans les sociétés industrielles, Paris, Hachette, 1973. Duru-Bellat, M., Les apprentissages des élèves dans leurs contexte: les effets de la composition de l’environnement scolaire, în „Carrefours de l’éducation”, nr. 16, 2003, pp. 182–206, disponibil online la www.DOI: 10.3917/cdle016. Heriot-van Zanten, A., Stratégies utilitaristes et stratégies identitaire des parents vis-à-vis de l’école: une relecture critique des analyses sociologiques, în „Revue Lien Sociale et Politiques – RIAC”, no. 35, 1996, Printemps. *** TINERET 2014/ Barometrul de opinie publică/ Situaţia Tineretului şi aşteptările sale, Ministerul Tineretului şi Sportului, disponibil online la http://mts.ro/noutati/tineret-2014-barometrul-de- opinie-publica-situatia-tineretului-si-asteptaciale mulţumesc tuturor participanţilor la lucrările acesteia. ocational training more and more frequently in discussions and public debates on education. The results of the very low to Vfinal exam and the lack of employment young and qualified majority which are experiencing economic agents from Romania, the inadequacy of what is taught in school and what is required on the labor market are just some of the reasons why the vocational education becomes an increasingly attractive alternative for the population and for decision actors. In this material we will present the results of a qualitative research which was the purpose of the involvement of the analysis of the economic entities in the promotion and support of vocational education. Keywords: vocational education, the private financing of vocational education, partnership school-economic agent. 